ཞི་ཅིན་ཕིང་གིས་ནན་གྱིས་བསྟན་དོན།ལི་ཐའོ་ཝན་གྱི་ས་བབ་ཁྱད་སྟོབས་མངོན་གསལ་ཡིན་པ་དང་།ཨེ་ཤ་ཡ་དང་ཡོ་རོབ་གླིང་གི་མཉམ་འདྲེས་མཉམ་འབྲེལ་ཁྲོད་དུ་ནུས་པ་གལ་ཆེན་འདོན་ཐུབ།ཀྲུང་གོས་ལི་ཐའོ་ཝན་བར་གྱི་འཕེལ་རྒྱས་འཐབ་ཇུས་སྦྲེལ་མཐུད་ལ་ཤུགས་སྣོན་པ་དང་།རྒྱུད་གཅིག་ལམ་གཅིག་མཉམ་སྐྲུན་གྱི་མཉམ་ལས་སྤེལ་བ།ལྷག་པར་དུ་གློག་རྡུལ་ཚོང་དོན་དང་དངུལ་རྩའི་ལག་རྩལ།ནུས་ཁུངས་གསར་པ།སྐུད་འོད་དང་ཞིང་ལས་སོགས་ཁྱབ་ཁོངས་ཀྱི་མཉམ་ལས་ཆེ་རུ་བསྐྱེད་དགོས།ཀྲུང་གོས་ཀྲུང་གོ་རྒྱལ་སྤྱིའི་ནང་འདྲེན་འགྲེམ་སྟོན་འདུ་ཚོགས་ཀྱི་སྟེགས་བུ་བཀོལ་སྤྱོད་བཟང་པོ་བྱས་ཏེ།རྒྱལ་ཁབ་རང་གི་ཐོན་རྫས་དྲིལ་སྒྲོག་འོས་སྦྱོར་བྱེད་འདོད་ཡོད།ཕྱོགས་གཉིས་ཀྱིས་མི་ཆོས་བརྗེ་རེས་རྒྱ་བསྐྱེད་པ་དང་།དམངས་ཁྲོད་འགྲོ་འོང་སྤེལ་བ།ས་གནས་མཉམ་ལས་ལ་ཤུགས་སྣོན་པ།ཕྱོགས་མང་རིང་ལུགས་ལ་མཉམ་དུ་སྲུང་སྐྱོབ་བྱེད་པ།སྒོ་འབྱེད་རྣམ་པའི་འཛམ་གླིང་དཔལ་འབྱོར་འཛུགས་སྐྲུན་བྱེད་པ།མིའི་རིགས་ཀྱི་ལས་སྐལ་གཅིག་པའི་ཐུན་མོང་ཚོགས་པ་འཛུགས་པ་བཅས་བྱེད་དགོས།ཀྲུང་གོས་ལི་ཐའོ་ཝན་ཕྱོགས་དང་མཉམ་དུ་འབད་བརྩོན་བྱས་ཏེ་ཀྲུང་གོ་དང་ཡོ་རོབ་གླིང་དབུས་ཤར་རྒྱལ་ཁབ་བར་གྱི་མཉམ་ལས་ཟབ་སྤེལ་བྱེད་འདོད་ཡོད་ཟེར།